C 135/8
HR
Službeni list Europske unije
18.4.2023.
PRILOG
Dokazi za legitimnost svrha koje se nastoje ispuniti u ovlaštenim zoološkim ustanovama i programima uzgoja i očuvanja, a koje nisu štetne za očuvanje vrste U točkama a) i b) 3. odjeljka ovih smjernica navode se slučajevi u kojima upravno tijelo za CITES u državi članici može izdati dozvole za izvoz i ponovni izvoz ili potvrdu o trgovini unutar EU-a pod uvjetom da se uvjeri da će se dozvola ili potvrda koristiti u zakonite svrhe koje ne štete očuvanju vrste.
Kako bi se osigurao usklađen pristup u cijelom EU-u, pri utvrđivanju legitimnosti svrha koje se nastoje ispuniti u ovlaštenim zoološkim vrtovima (1) i programima uzgoja i očuvanja, a koje nisu štetne za očuvanje vrste, navode se dodatne pojedinosti.
Budući da se zahtjevi za izvozne dozvole, dozvole za ponovni izvoz ili potvrde za trgovinu unutar EU-a mogu razlikovati, države članice u pravilu će morati za svaki slučaj zasebno procijeniti dokaze koje dostavi podnositelj zahtjeva.
Kao minimalni uvjet svi podnositelji zahtjeva moraju dostaviti dokaze za sljedeće: — u EU-u zoološka ustanova mora biti registrirana u skladu s Direktivom Vijeća 1999/22/EZ (2), (Direktiva EU-a o zoološkim vrtovima), — u trećim zemljama ovlaštena zoološka ustanova mora sudjelovati u priznatom uzgojnom programu.
Priznati programi uzgoja i očuvanja u kojima sudjeluju zoološke ustanove su, na primjer, Europski program za ugrožene vrste (EEP), američki Plan za preživljavanje vrsta (SSP), Australazijski program za upravljanje vrstama (ASMP) ili globalni planovi upravljanja vrstama (GSMP), — utočište / centar za spašavanje mora biti registriran pri nadležnim tijelima odredišne zemlje i pod nadzorom tih tijela.
Ako su informacije navedene u zahtjevu nejasne ili postoji sumnja ili zabrinutost u pogledu legitimnosti cilja koji se želi postići u ustanovi ili programom uzgoja i očuvanja, upravno tijelo trebalo bi zatražiti detaljnije informacije.
(1) Vidjeti bilješku 25.
(2) https://eur-lex.europa.eu/legal-content/HR/TXT/?uri=celex:31999L0022